CELEX: 32016R0683
Language: et
Date: 2016-05-02 00:00:00
Title: Komisjoni määrus (EL) 2016/683, 2. mai 2016, millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses propioonhappe ja propionaatide (E 280–283) kasutamisega tortillades (EMPs kohaldatav tekst)

3.5.2016   
            
            
               ET
            
            
               Euroopa Liidu Teataja
            
            
               L 117/28
            
         KOMISJONI MÄÄRUS (EL) 2016/683,
   2. mai 2016,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses propioonhappe ja propionaatide (E 280–283) kasutamisega tortillades
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Toidu lisaaineid käsitlevat liidu loetelu võib komisjoni algatusel või pärast taotluse esitamist ajakohastada Euroopa Parlamendi ja nõukogu määruse (EÜ) nr 1331/2008 (2) artikli 3 lõikes 1 osutatud ühtse menetluse kohaselt.
            
         
               (3)
            
            
               14. juulil 2015 esitati taotlus, millega taotleti kaltsiumpropionaadi (E 282) kasutamise laiendamist nii, et see hõlmaks tortillade säilivusaega pikendava säilitusainena kasutamist. Taotlus tehti vastavalt määruse (EÜ) nr 1331/2008 artiklile 4 liikmesriikidele kättesaadavaks.
            
         
               (4)
            
            
               Propioonhappe ja propionaatide kasutamine on tortillade säilivusaja pikendamiseks vajalik, kuna toote suure niiskusesisalduse ja mikroobide kasvuks soodsa koostise tõttu riknevad tortillad väga kiiresti.
            
         
               (5)
            
            
               Propioonhapet ja propionaate kasutatakse sageli kergitatud pagaritoodetel hallituse tekke vältimiseks, sest nende mõju pärmile ning lõpptoote lõhnale ja maitsele on minimaalne.
            
         
               (6)
            
            
               Euroopa Toiduohutusamet (edaspidi „toiduohutusamet“) jõudis arvamuses propioonhappe (E 280), naatriumpropionaadi (E 281), kaltsiumpropionaadi (E 282) ja kaaliumpropionaadi (E 283) toidu lisaainena kasutamise uuesti hindamise kohta (3) järeldusele, et kõnealuste ainete kasutamisel toidu lisaainetena praegu lubatud kasutusviiside ja -koguste korral ei tekitaks nende ainete maksimaalne sisaldus toidus ohutusega seonduvaid probleeme. Propionaatide kasutamise lubamine tortillade puhul on kasutuse laiendamine, mis ei tooks toiduohutusameti poolt asjaomase toidugrupi (07.1. Saia-leivatooted) puhul läbiviidud kokkupuute hindamise kohaselt kaasa täiendavaid probleeme.
            
         
               (7)
            
            
               Vastavalt määruse (EÜ) nr 1331/2008 artikli 3 lõikele 2 peab komisjon selleks, et ajakohastada määruse (EÜ) nr 1333/2008 II lisas sätestatud Euroopa Liidu loetelu toidus kasutada lubatud lisaainetest, küsima arvamuse toiduohutusametilt, välja arvatud juhul, kui selline ajakohastamine tõenäoliselt ei mõjuta inimeste tervist. Kuna propioonhappe ja propionaatide (E 280–283) kasutamise laiendamine tortillade säilitusainena on eespool nimetatud loetelu ajakohastamine, millega ei kaasne mõju inimeste tervisele, ei ole vaja toiduohutusametilt arvamust küsida.
            
         
               (8)
            
            
               Seega tuleks määruse (EÜ) nr 1333/2008 II lisa vastavalt muuta.
            
         
               (9)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse kooskõlas käesoleva määruse lisaga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. mai 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 16.
   
      (2)  Euroopa Parlamendi ja nõukogu 16. detsembri 2008. aasta määrus (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
   
      (3)  EFSA Journal 2014;12(7):3779.
   
      LISA
      Määruse (EÜ) nr 1333/2008 II lisa E osa toidugrupis 07.1 „Saia-leivatooted“ asendatakse kanded „Propioonhape ja propionaadid“ kohta järgmisega:
      
         
                      
                  
                  
                     „E 280–283
                  
                  
                     Propioonhape ja propionaadid
                  
                  
                     3 000 
                  
                  
                     (1) (6)
                  
                  
                     Ainult pakendatud viilutatud saia-leivatooted ja rukkileib
                  
               
                     E 280–283
                  
                  
                     Propioonhape ja propionaadid
                  
                  
                     2 000 
                  
                  
                     (1) (6)
                  
                  
                     Ainult vähendatud energiasisaldusega saia-leivatooted, osaliselt eelküpsetatud ning pakendatud saia-leivatooted, pakendatud kuklid, tortilla ja pita, pakendatud taani kuklid pølsebrød ja boller ning taani pikk sai
                  
               
                     E 280–283
                  
                  
                     Propioonhape ja propionaadid
                  
                  
                     1 000 
                  
                  
                     (1) (6)
                  
                  
                     Ainult pakendatud saia-leivatooted“